Գյուղացիների հիմնական մտահոգությունը կապված էր գյուղի ջրերի աղտոտման հետ: Հայկ Ալոյանն ասաց, որ իրենք կատարել են բոլոր հիդրոլոգիական և հիդրոերկրաբանական ուսումնասիրությունները, և ծրագիրը ոչ մի ազդեցություն չի ունենա ջրերի վրա: Նա նաև նշեց, որ իրենք աշխատում են միջազգային չափանիշներին համապատասխան և կշարունակեն աշխատել նույն ձևով: Գյուղացիները նաև խոսեցին տարածքի սեյսմիկ ռիսկերի մասին: Հայկ Ալոյանն ասաց, որ իրենց ուշադրության կենտրոնում են սեյսմիկ անվտանգության հարցերը եւ եթե երկրաշարժ լինի,ապա կույտային տարրալվացման հարթակն ու լցակույտերի տեղամասը կկարողանան դիմակայել երկրաշարժին: